Document ID: 32014R0004

РЕГЛАМЕНТ (ЕС) № 4/2014 НА КОМИСИЯТА
от 6 януари 2014 година
за изменение на Регламент (ЕО) № 640/2009 за прилагане на Директива 2005/32/ЕО на Европейския парламент и на Съвета по отношение на изискванията за екопроектиране на електродвигатели
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 2009/125/ЕО на Европейския парламент и на Съвета от 21 октомври 2009 г. за създаване на рамка за определяне на изискванията за екодизайн към продукти, свързани с енергопотреблението (1), и по-специално член 15, параграф 1 от нея,
след обсъждане с Консултативния форум по екопроектиране,
като има предвид, че:
(1)
При прилагането на Регламент (ЕО) № 640/2009 на Комисията (2) се установи необходимостта от изменение на определени разпоредби от същия регламент, за да се избегнат нежеланите последици върху пазара на двигатели и върху показателите на продуктите в обхвата на този регламент.
(2)
Развитието в последно време на пазара на електродвигатели доведе до промени в пределните стойности, прилагани за височината, максималните и минималните температури на околния въздух и температурите на охлаждащата вода, при които се счита, че даден двигател работи при крайно тежки условия и поради това се налага специално проектиране. Необходимо е в регламента да се отрази това развитие на пазара.
(3)
Мерките, предвидени в настоящия регламент, са в съответствие със становището на комитета, учреден по силата на член 19, параграф 1 от Директива 2009/125/ЕО,
ПРИЕ НАСТОЯЩИЯ РЕГЛАМЕНТ:
Член 1
Изменения на Регламент (ЕО) № 640/2009
Регламент (ЕО) № 640/2009 се изменя, както следва:
1)
Член 1 се заменя със следното:
„Член 1
Предмет и обхват
1. С настоящия регламент се определят изискванията за екопроектиране, приложими при пускането на пазара и пускането в действие на двигатели, включително на тези, които са вградени в други продукти.
2. Настоящият регламент не се прилага към:
а)
двигателите, предназначени да работят напълно потопени в течност;
б)
двигателите, напълно вградени в продукт (например предавателен механизъм, помпа, вентилатор или компресор), чиито енергийни показатели не могат да се изпитват отделно от продукта;
в)
двигателите, предназначени да работят:
i)
на височини, по-големи от 4 000 метра над морското равнище;
ii)
при температури на околния въздух, по-високи от 60 °C;
iii)
при максимална работна температура над 400 °С;
iv)
при температури на околния въздух, по-ниски от - 30 °C за всякакви двигатели или по-ниски от 0 °C за двигатели с водно охлаждане;
v)
когато температурата на охлаждащата вода на входния отвор на продукта е по-ниска от 0 °C или по-висока от 32 °C; или
vi)
в потенциално взривоопасни атмосфери, определени в Директива 94/9/ЕО на Европейския парламент и на Съвета (3);
г)
спирачни двигатели,
освен що се отнася до изискванията за информация от приложение 1, точка 2, подточки 3 - 6 и подточка 12.
(3) ОВ L 100, 19.4.1994 г., стр. 1.“" 						
2)
Приложение I към Регламент (ЕО) № 640/2009 се изменя в съответствие с приложението към настоящия регламент.
Член 2
Влизане в сила
Настоящият регламент влиза в сила на двадесетия ден след публикуването му в Официален вестник на Европейския съюз.
Той се прилага шест месеца след датата на влизането му в сила.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 6 януари 2014 година.

Labels: 3
7
1